**עצוב לי**,

50 שנה לא הולכות ברגל, חיים שלמים אני מכירה את האיש המיוחד הזה, Vikerl , אביגדור.

הנה כמה זיכרונות אישיים:

אביגדור בשבילי, זה הפסל "החושב" של רודן, פילוסוף ואומן.

אביגדור בשבילי, זה אבא, וסבא של שלושת ילדינו.

אביגדור בשבילי, זו העיר העתיקה שחרש איתי ב**-** 1968 , עם סיפור של הסולם על המרפסת של כנסית הקבר וביקור מתחת לאל אקצה, מקום שמזמן אי אפשר לרדת אליו ושיחות עם נזירות וריצה מסביב העיר על חומות ירושלים.

אביגדור בשבילי זה ז'וז'ה ואביגדור, בלתי נפרד, בבית, בפורים, בחופש בחיפה בספטמבר 68 בדירת הקיבוץ ליד דן פנורמה.

אביגדור בשבילי זה זיכרון מ**-** 1968 שהוא, ראובן ז"ל ואני יושבים סביב שולחן עגול בסלון שלהם, אחרי ארוחת 4 של טוסט עם גבינה, או עוגת גבינה או פרג ומציירים שלושתנו בשביל הכיף.

אביגדור עבורי זה גם זיכרון טיולים של מתנדבים להרודיון וים המלח, כשהוא מסביר לנו באנגלית על ארכאולוגיה בישראל. כמו כל דבר אחר למד שפות בעצמו, הקים ותחזק עם משה ישראל ויוחנן נדיר ז"ל את המחלקה הארכיאולוגית במוזאון השפלה בכפר מנחם. הוא האיש שצעק על משה דיין כי הוא חופר ו"גונב" פרטים ארכיאולוגיים באזור של כפר מנחם.

אביגדור הוא אב שכול שאמר לי שני משפטים קשים: "אבות צריכים להגן על ילדיהם ולא הפוך".

ובאביב 1974 אמר "עכשיו יתנו לנו מכשיר טלוויזיה כי בננו נפל... לא רוצה...")בסוף הבין, שהכוונה הייתה טובה להסיח את הדעת ולא "במקום"( במיוחד הייתה קשה הנסיעה ב**-** 1.3.1974 לעפולה לבית העלמין הזמני, כשהוא מחפש את קבר הבן ראובן ז"ל וכשמצאו התפרקו על הקבר.

אביגדור עבורי הוא אב שכול, שביקש ממני בתחילת 1974 שאשב ליד מיכה ז"ל ושמעון על האובניים של ראובן ז"ל כי הוא לא יכול לחזור לעבודה, כשהוא רואה את המקום ריק, עם קערת הפלסטיק עם המים, הספוג בפנים ופתקי ההזמנות מעל כמו שעזב, כשיצא למלחמה. התיישבתי בוכה והוא חזר להתזה. ואחרי שעות העבודה ישבנו והכנו מסכות מצחיקות ועצובות ליציקה ביוזמתנו. על הקיר הקראמי שלי על בנין מזכירות יש תמונה של ראובן ז”ל ואביגדור בין התמונות האחרות.

אביגדור עבורי הוא איש שעד גיל 98 + מתעניין בחדשות, גם שלנו גם של כל העולם. האיש בקשר במייל וב**-** FB עם צעירים רבים בכל העולם, אבל לעולם לא היה לו חבר קרוב. פלמ"חניק, בן יחיד,

איש מיוחד, יוצר, רועה צאן, שתמיד הסתדר הכי טוב עם עצמו.

אביגדור עבורי: הוא אמן ששלח מתנה ל**-** Walt Disney וקיבל מכתב תודה אישי מגדול

האנימטורים. מרק שאגל אמר כשניכנס לתערוכת ציורים של אביגדור שלנו ברחובות, שהוא חייב לראות "רועה צאן יהודי שמציר". הוא פנה בחיפה למנהל ZIM לתת לו לעלות על אנייה לאיטליה בתמורת יצירתו והם והסכימו. הוא רכב על טוסטוס עד וינה וקיבל תערוכה של הציורים שצייר בדרך. He always did it his way

אביגדור בשבילי, הוא איש אוהב מוזיקה קלסית, בעיקר אופרה, לגמרי מעצמו ונהנה ממצו בטלוויזיה וגאה באחיינית חן, זמרת אופרה בינלאומית.

אביגדור בשבילי זה ז'וז'ה ואביגדור מחופשים הכי מקורי ומקצועי בפורים, מאפרים את כל החברים לפני המסיבה ,אחרי שכל שנה ז'וזה תופרת נוסף לאוסף הקיים, עוד תריסר תחפושות חדשות וכמובן לנכדים.

אביגדור עבורי הוא איש שמזמן חי בשלום עם המוות ומתייחס אליו בצורה פרגמטית..

ז'וז'ה ואביגדור אימצו אותי כבת באהבה בלי תנאי, בת 21 ,אחרי שהיגיע אליהם מכתב שכתבתי לקיבוץ הארצי בתל אביב. הורים וסבים אוהבים, אהובים נפלאים. הוזמנו עם הילדים לתוכנית טלוויזיה מיוחדת לכבוד המתנדבים שהגיעו לארץ ונשארו לחיות חיים משמעותיים בקיבוץ ואביגדור סיפר את סיפור המכתב שכתב לי אז.

הם היו ההורים שקבלו את מיכאל ז"ל ואותי בלילה אחרון של שנת 1975 כעולים חדשים בשדה התעופה.

הורים וסבים אהובים.

נרים כוסית לזכרכם ותמשיכו לחיות בליבנו.

אביגדור ביקש ממני מספר פעמים במשך שנים שיר מסוים ללוויה שלו, שיר וינאי מהצגת תיאטרון שאהב מאוד כי סיפר על ההתייחסות שלו לחיים, סיפור על נגר שחי בשלווה, לא מתרגש מריב עם איש, לא ממהומות של האנשים, אפילו ריב עם אשתו לא מזיז לו, רק מחייך, וכשהמוות קורא לו, מסיים את עבודתו, מניח את כלי העבודה ואומר אני כבר בא.

ז'וז'י שינדלר

**למי משותף כל האמור ?**

שנפס, צלפים, תמרים, תאנים סגולות, ארכאולוגייה,טיסנים, תערוכות, סברס, ציור, פיסול, צילום**- -**פנורמי מהקפלה הסיסטנית, פורים, מסכות, תלבושות, חלוקה הכנה וחגיגה. הכנת תרשימי הסבר להצגת המוצגים במשך עשרות שנים במוזיאון הארכיאולוגיה.

נכתב לפני זמן............. להיזכר **באביגדור** אפשר דרך אלפי תחומי ענין. כול התחומים המוזכרים הם קצה הענין שלו היו כמובן שהיו עוד.

**קבר אביגדור שמות אתרים ארכאולוגים**

כל אתר ארכאולוגי שנחשף בסביבה זכה לשם במפה. מפני שמוספר ותועד זכה גם לנ.צ. על המפה. כך השמות נצרבו בדפי המפות האזוריות. על פי המפה הגדולה שאביגדור בידו המקצועית צייר וצבע בגודל 4X4 מטר והיו לשמות מוכרים, בתחום הארכאולוגי. אבא שלי השתדל להעביר את האינפורמציה הלאה. בעתיד ודאי יסתפקו בנקודת ה GPS**-** שלו. למשל אביגדור גילה מערת קבר בסביבה כ**-** 100 מטר מזרחית לשדרת חנן היה צורך לפנות אותה מסחף. בימי קדם כבר נופץ הגולל ולכן נתמלא סחף כמובן מערות שכבר מישהו פרץ אליהן הן ריקות כי מה שעניין את הפורצים, הנו רכוש המת אשר נקבר עם המת. תכשיטים כסף וכל מה שנבחר ללוות את המת למסע הסופי. מערות שלמות הן בדרך כלל נדירות ונמצאות במקומות מסתור. המקום סומן באתרי האזור ונקרא קבר אביגדור למרות שאביגדור חי ובועט צעיר מכפי גילו עדיין ומבטיח לחיות עד**-** 120 אם נחזיק לו

אצבעות בוודאי יצליח. **משעמום האיש היקר הזה לא ימות**.

ממצא נוסף מאתר זה נמצא אבן שכב של בית בד כיום ליד הסילו ליד המאפייה. משקל האבן כשניים וחצי טון. היא עשויה גיר מקומית. כמובן לא הביאו בימי קדם מוצר בסדר גודל כזה משום מקום אלא תמיד הוא נוצר מאבן מקומית וכפר מנחם על כל שדותיו הוא שטוף סלעי גיר. חוג הארכיאולוגיה התגייס עם שמעון פש ז"ל כטרקטוריסט, הלכנו ברגל מהקיבוץ והוא גרר מזחלת )ארגז מיישר חקלאי( לשטח. ושם המבוגרים הצליחו בחבלים ומקלות והטז' 41 להעלות את האבן על מזחלת שגררה את האבן לפאתי המוזיאון הישן. מאוחר יותר אני העברתי אותה למוזיאון במשכן הקבע 2 בציוד חדיש וחזק וללא כל בעיה. הטז' 4 נחשב בזמנו לטרקטור טוב היום הוא שופץ כאספנות ע"י משפחת

ברוידא עד למצב נסיעה. מניעים אותו על בנזין ואחרי שהוא מתחמם מעבירים אותו לעבודה על נפט. הוא מוצג על גבי חלקת דשא קטנה בחזית הרפת בואך מכון החליבה. החוג לארכאולוגיה כלל מספר רב של מעוניינים שאבא שלי השכיל למשוך. בהם הגרעין הקשה שהופיע מידי שבת משה ישראל, ד"ר ציקל, יענקל קלנר, אביגדור כמובן, אריה דורון, שמעון פש, אבוש והילדים של אותם אנשים, גילי איתן ראובן ז"ל, עמוס, גדעון ואני. אגב כמספר הזה היינו נכנסים לג'יפ של ד"ר ציקל. אני נזכר ספירה של היוצאים מתוך הג'פ שמנתה**-** 13 נפשות **-** .

1 טרקטור זחל. אינטרנז' 4

2 היכן שנמצא היום בי"ס האלה .

**עוד סיפור על אביגדור**

פעם היה דבר כזה...אביגדור היה קונה מוטות בלזה **3** ולוחות אף הם מבלזה, נייר אריזה ועשה חוג למעוניינים. התחלנו מהקל אל ה"כבד" הטיסןהראשון היה עמירון את **–**

הטיסן הקשור )מטובע( ומרים את חרטומו ב**-** 450 כלפי מעלה והשני רץ עם

קצה החוט כמו שמרימים עפיפון. רק פה כאשר זה שרץ נעצר, )בד"כ שיא

הגובה( הטבעת משתחררת ואז מודדים עם סטופר את משך הדאייה עד לנחיתה. הזמן מבטא דיוק בבנייה ודיוק באיזון כמו גם אורך החוט ומהיכן )גובה ראשיתי( שוחרר הטיסן וכמו כן מזג אויר ויתכן אף תרמיקות במידה שהטיסן תפס כאלה בדרך. אני זוכר שעמירון אחד תפס תרמיקה ונעלם מעבר ל חירבת דו ם דו ם **4**.

**סקרבאוס . התכשיט של עמליה .**

מצאתי בין הבתים ההרוסים בקונטרה שלאחר מלחמת ששת הימים תכשיט שהכיל בסיס מתכת פשוטה דמוי פרח למעלה הייתה טבעת קטנה ששרשרת ל צאוור הייתה מושחלת דרכה במרכז ה"פרח" הייתה תושבת עליה הייתה מודבקת חרפושית שהתבררה לאחר זיהוי כסקרבאוס מיצרי זה אומנם נמצא בסוריה אך כנראה הגיע לשם בדרכים לא דרכים. הענקתי את התכשיט מתנה לזוגתישתחיה וחשבתי שמגיע לה דבר ערך אחרי המלחמה! עדיין היינו חברים. התחתנו רק יותר מאוחר.

לימים אבא שלי ביקש את החרפושית רק לפענוח, התלבטתי אם לתת לו ולבסוף נתתי לו. החרפושית פוענחה במוזיאון ישראל ונרשמה כרכוש מחלקת העתיקות וחזרה למוזיאון בקיבוץ הגיע הגדלת הטקסט החרטומי כמוכן הגיע לאבא שלי אבא לא החזיר לי את החרפושית. במקום זה הוא ביקש מאביגדור שיעשה אחת דומה, אביגדור עשה רק את הדגם מכוון הגב של החרפושית בלי החרטומים.

החומר קרמיקה מצופה גלזורה ירקרקה בצבע לא דומה לאורגינל ובטח לא אותנטי. לא עזרו התחנונים לא פסוקים כמו "להשיב אבדה לבעליה". היא עברה לרשות העתיקות למרות שהיא פרטיתשל עמליה מאוחר יותר הוכל חוק ארץ ישראל על רמת הגולן וקונטרה בכלל נמצאת כיום בשטח הפקר מעבר לגדר. הוא לא הסכים לתת אותה בחזרה. בהתאם לחוק !

**הותיקן**

כאשר אביגדור וז'וז'ה היו צעירים הם נסעו באיטליה בטוסטוס שכור הם טיפסו על הקפלה הסיס טינית אביגדור שעלה את ארבע מאות המדרגות התלהב לראות את רומא ממעלה והלך סביב לכיפת הקפלה, וצילם ברצף תמונות את פנורמה דל רומא. אביגדור וז'וז'ה ירדו ולמחרת כאשר פתחו את התמונות אחת שהיתה מול השמש כנראה נשרפה והם חזרו את כל המדרגות ) 400 ( לצלם את תמונת הרצף אני מתאר לעצמי שז'וז'ה נשארה למטה.איתי ישראל

3 עץ קל משקל וקל עיבוד ממנו הינו בונים טיסנים .

4 שם של גבעה מדרום מזרח לכפר מנחם .\_\_